open-index/open-wikipedia-markdown huggingface dataset:
Tim Roth

**Timothy Simon «Tim» Roth** (født 14. mai 1961) er en britisk skuespiller og regissør.

Roth debuterte i *[[Made in Britain]]* (1982) og *[[The Hit]]* (1984), som han ble nominert til en BAFTA-pris for. Han fikk imidlertid mer oppmerksomhet for sine prestasjoner i filmene *[[The Cook, the Thief, His Wife & Her Lover]]*, *[[Vincent & Theo]]* og *[[Rosencrantz & Guildenstern Are Dead]]*. Han fikk senere internasjonal anerkjennelse i Quentin Tarantino-filmene *[[De hensynsløse (1992)|De hensynsløse]]*, *[[Pulp Fiction]]* og *[[Four Rooms]]*. Han spilte en sentral rolle i *[[Rob Roy (film fra 1995)|Rob Roy]]* (1995), som han ble nominert til en Oscar for i kategorien beste mannlige birolle, og som han vant en BAFTA-pris for i samme kategori.

Roth sine øvrige filmer inkluderer blant andre *[[Captives]]*, *[[Little Odessa]]*, *[[Everyone Says I Love You]]*, *[[Gridlock'd]]*, *[[Legend of 1900]]*, *[[Deceiver]]*, *[[Planet of the Apes (2001)|Planet of the Apes]]*, *[[Invincible (film)|Invincible]]*, *[[Funny Games]]*, *[[The Incredible Hulk]]*, *[[Arbitrage (film)|Arbitrage]]* og *[[Broken]]*. Han hadde også rollen som Cal Lightman i TV-serien *[[Løgner (TV-serie)|Løgner]]*.

Han debuterte som regissør med *[[The War Zone]]* i 1999, en film han vant en rekke priser for. I 2019 fikk han en rolle i filmen Luce sammen med Naomi Watts og Octavia Spencer.

## Bakgrunn og familie

Roth ble født i Dulwich, London, som sønn av Ann, en maler og lærer, og Ernie, en Fleet Street-journalist, maler og medlem av Det britiske kommunistpartiet frem til 1970-tallet. Hans far ble født med etternavnet Smith i Sheepshead Bay, Brooklyn, New York, av britiske immigranter med irsk herkomst. Faren endret navn til Roth på 1940-tallet.

Roth ville som ung bli skulptør og studerte ved Camberwell College of Art i London.

Roth støtter det britiske partiet Green Party of England and Wales.

Roth giftet seg med Nikki Butler i 1993.

## Referanser


## Eksterne lenker
* 
*  
*
Vannbord

**Vannbord** eller **vannbrett** er et skråstilt bord som leder bort regnvann over og under et vindu, over dør, og på vindskiene langs takkanten ved gavlene.

Man brukte også vannbord i kledningen mellom etasjene og nederst på veggen på eldre hus, dette benyttes mye når man på gavlen har stående kledning og liggende kledning øverst på gavlen.

Vannbord kan under vinduer være laget av, i tillegg til treverk, murstein eller betong og er ofte belagt med vannbrettbeslag av blikk.

## Litteratur
*Ahlstrand, Jan Torsten.; *Arkitekturtermer*. Lund: Studentlitteratur, 1976,
Lene Kongsvik Johansen

**Lene Kongsvik Johansen** (født 1972) er en norsk skuespiller og komiker.

## Bakgrunn og virke
Johansen vokste opp i Groruddalen og Holmlia i Oslo. Hennes mor arbeidet på trygdekontor mens hennes far var i politiet. 

Etter fullført videregående studerte hun ved Universitetet i Oslo. Her tok hun cand. mag. med fagene nordisk, teatervitenskap og idéhistorie, samt praktisk-pedagogisk utdanning (PPU). Hun startet yrkeskarrieren som norsklærer på Ullern videregående skole.

I sine yngre år var Johansen en del av komikerduoen Asbjørnsen & Joh. sammen med Hilde Louise Asbjørnsen som hun møtte i Studentteatret på Universitetet i Oslo, der begge medvirket i flere oppsetninger i 1998–2000. I en tiårsperiode fremførte de revyforestillinger med egen tekst og musikk. De begynte med *Noraprisen* i Oslo og Bergen i 2000/2001, fulgte opp med forestillingen *Nye Eventyr* (2002/2003), som sørget for nominasjon til Komiprisen 2003 og deretter revyen *I tykt og tynt* (2004/2005). Fra sommeren 2006 var de i gang med showet *Snusk, snadder og Gruff*. «Enkeltindividets protestvise» fra det musikalske humorshowet *Lene for President* ble kåret til årets nummer under Komiprisen 2009. 

I 2011 fikk Johansens egen TV-serie, *[[Kongsvik ungdomsskole]]*, på TVNorge. Der spilte hun alle de seks hovedrollene. Serien innbrakte henne prisen som årets morsomste under Komiprisen 2011. Våren 2013 sendte TVNorge oppfølgeren, *[[Kongsvik videregående]]*, der noen av de samme rollefigurene var med videre og flere nye dukket opp. For denne serien ble hun kåret beste kvinnelige skuespiller under Gullruten 2013. I tillegg vant hun prisen for beste kvinnelige artist (TV/Film/Nett) og årets morsomste (Publikumsprisen) under Komiprisen 2013. I 2014 gikk oppfølgerserien *[[Costa del Kongsvik]]* på TVNorge. Denne innbrakte henne prisen som årets kvinnelige TV-komiker og årets TV-produksjon under Komiprisen 2014. Samme serie ble belønnet med prisen for beste humorprogram og beste manus under Gullruten 2014. I 2018 kom *[[Kongsvikklinikken]]* og i 2019 *[[Kongsvikfamiliene]]*.

## Referanser


## Eksterne lenker
* 
*
Giovanni Stanetti

**Johann (Giovanni) Stanetti** (født 1663 i Oberglogau i Schlesien, død 19. juli 1726) var en østerriksk billedhugger. Han var født i Oberschlesien, som fram til 1742 var en del av Østerrike.  

Han har bl.a. bistått Johann Lukas von Hildebrandt med utsmykkingen av Belvedere. 

## Referanser
Force Protection Cougar

**Cougar** er en serie middelstunge minebeskyttede kjøretøyer fra amerikanske Force Protection.  De leveres i 4×4- og 6×6-utgaver.  Cougar er i tjeneste med Irak, Storbritannia og USA.

## Varianter
;Hardened Engineer Vehicle [HEV]: Fås i 4×4 og 6×6.
;Joint Explosive Ordnance Disposal Rapid Response Vehicles (JERRV): Fås i 4×4 og 6×6.
;Tempest MPV: Britisk versjon med firehjulstrekk.
;Mastiff PPV: Britisk versjon med sekshjulstrekk.

## Eksterne lenker
*
Meat Loaf

**Michael Lee Aday** (født **Marvin Lee Aday**; 1947–2022), kjent som **Meat Loaf**, var en amerikansk sanger og skuespiller kjent for sin teatralske stil på musikkscenen. Han fikk sitt gjennombrudd i 1977 med albumet *[[Bat Out of Hell]]*. Det har solgt over 43&nbsp;millioner eksemplarer på verdensbasis og er ett av de mestselgende album i musikkhistorien. I 1993 kom oppfølgeren *[[Bat Out of Hell II: Back into Hell]]* og i 2006 kom det tredje, *[[Bat Out of Hell III: The Monster Is Loose]]*. På 1990-tallet hadde han en stor hit med powerballaden «I Would Do Anything for Love (But I Won’t Do That)» fra albumet *Bat Out of Hell II: Back into Hell*. Sangen havnet på førsteplass i 28 land inkludert Norge.

Meat Loaf hadde også en filmkarriere og spilte blant annet i filmene *[[The Rocky Horror Picture Show]]* (1975) og *[[Fight Club]]* (1999).  

Han ble født Marvin Lee Aday, men endret senere navn til Michael Lee Aday.  

## Diskografi
### Album
* 1971 *Stoney & Meatloaf*
* 1977 *[[Bat Out of Hell]]*
* 1981 *Dead Ringer*
* 1983 *Midnight at the Lost and Found*
* 1984 *Bad Attitude*
* 1986 *Blind Before I Stop*
* 1993 *Bat Out of Hell II: Back into Hell*
* 1995 *Welcome to the Neighborhood*
* 2003 *Couldn't Have Said It Better*
* 2006 *Bat Out of Hell III: The Monster Is Loose*
* 2010 *Hang Cool Teddy Bear*
* 2011 *Hell in a Handbasket* 
* 2016 *Braver Than We Are* 

### Konsertalbum
* 1977 *Live at the Bottom Line*
* 1978 *Live in Cleveland* – Egentlig live i London
* 1987 *Live at Wembley*
* 1992 *Hot as Hell*
* 1996 *Live Around the World*
* 1999 *VH1: Storytellers*
* 2004 *Bat Out Of Hell: Live with the Melbourne Symphony Orchestra*
* 2007 *3 Bats Live fra Seize the Night Tour*

### Singler
* 1971 «What You See Is What You Get» (med Shaun Murphy)
* 1978 «You Took the Words Right out of My Mouth»
* 1978 «Two out of Three Ain't Bad»
* 1979 «Bat Out of Hell»
* 1981 «Dead Ringer for Love»
* 1983 «Midnight at the Lost and Found»
* 1984 «Modern Girl»
* 1986 «Rock 'N' Roll Mercenaries» (med John Parr)
* 1993 «I'd Do Anything for Love (But I Won't Do That)»
* 1993 «Bat Out of Hell» (gjenutgivelse)
* 1994 «Rock and Roll Dreams Come Through»
* 1994 «Objects in the Rear View Mirror May Appear Closer Than They Are»
* 1995 «I'd Lie for You (And That's the Truth)»
* 1996 «Not a Dry Eye in the House»
* 1996 «Runnin' for the Red Light (I Gotta Life)»
* 1999 «Is Nothing Sacred» (med Patti Russo)
* 2003 «Couldn't Have Said It Better»
* 2003 «Man of Steel»
* 2006 «It's All Coming Back to Me Now» (med Marion Ravn)

## Referanser


## Eksterne lenker
* 
* 
*
Vebjørn

**Vebjørn** er et mannsnavn med opprinnelse i det norrøne navnet *Vébjǫrn*. Det første navneleddet kan være dannet av de norrøne ordene *vé*, «hjem» eller «offersted», eller *vér*, «kamp», eller det gotiske *weiha*, «prest». Det andre navneleddet *bjǫrn* er norrønt for «bjørn».

*Vebjørn* har norsk navnedag 31. mars.

## Utbredelse
*Víbiôrn* er kjent brukt i 22 runeinnskrifter fra vikingtiden, så navnet var antakelig vanlig i Norden på den tiden.

Formen *Vibjörn* er kjent brukt i Sverige fra 1923.

|}

## Kjente personer med navnet
Personene i listen er ordnet kronologisk etter fødselsår.
* Vebjørn Tandberg (1904&ndash;1978), norsk bedriftsleder som grunnla Tandbergs radiofabrikk
* Vebjørn Sand (f. 1966), norsk maler
* Vebjørn Selbekk (f. 1969), norsk redaktør og journalist
* Vebjørn Rodal (f. 1972), norsk sprinter
* Vebjørn Koksvik (f. 1978), norsk fotballspiller
* Vebjørn Berg (f. 1980), norsk skytter
* Vebjørn Sture (f. 1987), norsk organisasjonsleder
* Vebjørn Varlid (f. 1990), norsk vektløfter

## Referanser


## Eksterne lenker
*
Astrid Tryggvesdatter

**Astrid** (trolig født en gang mellom 960 og 980 – dødsåret er ukjent) ble om lag 996 gift med Erling Skjalgsson (død i 1027 eller 1028).

## Astrids slekt
Astrid var søster av Olav Tryggvason og Ingeborg Tryggvesdatter.

Olav Tryggvason skal ha vært sønn av Tryggve Olavsson fra Viken eller Romerike og Astrid Eiriksdatter fra «Oprekstad», muligens identisk med gården Obrestad i Hå, Rogaland. Astrid er ikke omtalt i kildene med farsnavn, og vi vet ikke om Olav og Astrid hadde begge foreldrene felles. Noen historikere mener de var halvsøsken. I Snorres kongesagaer står det at kong Tryggve og Astrid Eiriksdatter hadde døtrene Ingebjørg og Astrid sammen.

## Giftermål og bryllup
Da Olav Tryggvason ble konge i Norge var det viktig å holde seg inne med en høvding som Erling Skjalgsson. En måte å gjøre det på var å binde ættene sammen ved hjelp av ekteskap. Erling Skjalgsson var en mektig herse. Han kan ha vært sønn av Torolv Skjalg.

Snorre forteller at Olav Tryggvason om lag 995 dro til Gulatinget for å bli hyllet som konge. Kongen sa: «Hva vil dere kreve av meg for at vi skal bli best forlikt?» Da sa Olmod: «Det var for det første at du ville gifte Astrid, søster di, med Erling Skjalgsson, vår frende. Ham regner vi nå for å være den av alle unge menn i Norge en kan vente seg mest av.» Olav sa ja, men Astrid sa ja først etter sterkt press fra broren. Snorre lar henne få en hendig replikk før hun gir etter:

:«Nå er det ikke stor nytte jeg har av at jeg er en konges datter og konges søster,» sa hun, «når du vil gifte meg bort med en mann som ikke engang har høvdingnavn. Jeg vil heller vente noen år på et bedre gifte.»

Det er uvisst hvor mye av dette som er dikting og hvor mye som er riktig. Få historikere tillegger Heimskringla stor kildeverdi i denne perioden.

Erling og Astrid holdt bryllup muligens sommeren 996. Det var ikke uvanlig at jenter ble giftet bort i 15-årsalderen, men hun kan også ha vært eldre om familien ikke hadde funnet en god kandidat tidigere.

## Barn
Til tross for at Astrid ikke var helt begeistret for giftemålet innledningsvis fikk hun og Erling mange barn. Fagrskinna forteller at Erling hadde sønner, mens Snorre mente at Erling hadde barna som er listet nedenfor, men vi vet ikke om det er rett og om de i såfall var sammen med Astrid. Vi vet ikke når barna er født.
# Aslak Erlingsson, gift med Sigrid Sveinsdatter, datteren av Ladejarlen Svein jarl
# Skjalg Erlingsson (død 10. august 1062)
# Sigurd Erlingsson 
# Lodin Erlingsson 
# Tore Erlingsson 
#Ragnhild Erlingsdatter 
Det har også blitt hevdet at Astrid og Erlings datter het Astrid, ble kalt Astrid hin ubårne, og ifølge Arnmødlingatalet (som er et tillegg til Fagrskinna) var gift med Torberg Arnessøn av stormannsætten Arnmødlingene.

Andre har hevdet at Erling hadde datteren Ragnhild fra et tidligere ekteskap.

## Ettermæle
Etter bryllupet er ikke Astrid omtalt mer. Vi vet ikke når hun døde.

Erling drept i 1027 eller 1028.

## Referanser
Francis Hughes

**Francis Hughes** (irsk **Proinsias Mac hAodha**; født 28. februar 1956, død 12. mai 1981) var et nordirsk medlem av først Den offisielle IRA (OIRA) og deretter Den provisoriske IRA (PIRA). Han var den andre som døde under sultestreiken i Nord-Irland 1981. 

Hughes vokste opp som en av ti søsken i en republikansk familie i det sørlige Derry. Hans far hadde vært medlem av IRA, men hadde gått ut av organisasjonen og slått seg ned som gårdbruker. Hughes ble aktiv først i OIRA, og gikk så over til PIRA. 

I 1977 var han involvert i drapet på to medlemmer av Royal Ulster Constabulary (RUC) nær Moneymore i forbindelse med at bilen hans ble stoppet. Han og to andre PIRA-medlemmer klarte å rømme over noen jorder. 

I tiden som fulgte organiserte han flere angrep. I forbindelse med bombingen av hjemmet til en politimann i Tyrone fant man fingeravtrykket hans, og han ble ettersøkt. Den 17. mars 1978 ble han arrestert nær Maghera etter en skuddveksling med Special Air Service (SAS). En SAS-soldat, visekorporal David Jones, ble drept, og en annen ble alvorlig såret. Hughes ble såret i benet; han klarte å kravle seg vekk, men ble raskt innhentet og overgav seg.

I februar 1980 ble han dømt til 83 års fengsel for mordet på en soldat (livstids fengsel) og for å ha skutt og såret en annen (fjorten års fengsel) samt for en rekke terrorangrep over en periode på seks år. Sikkerhetsstyrkene beskrev ham som «fullstendig fanatisk» og «en hensynsløs morder», mens republikanere omtalte ham som «fryktløs og aktiv». Etter hans død kom det i forbindelse med en utleveringssak mot Dominic McGlinchey frem at man hadde funnet Hughes' fingeravtrykk også i en bil som ble brukt ved drapet på den 77 år gamle protestantiske kvinnen Hester McMullan i Toomebridge i 1977. 

Hughes tok del i den første sultestreiken i Maze fengsel i 1980, og ble også med på den andre i 1981. Han sluttet å ta til seg næring den 15. mars 1981, to uker etter Bobby Sands. Han var den andre som døde, den 12. mai, etter 59 dager uten mat. Hans død førte til opptøyer i nasjonalistiske områder i Nord-Irland. Hans fetter, Thomas McElwee, var den niende av ti sultestreikende som døde. 

Broren Oliver Hughes var tidligere lokalpolitiker for Sinn Féin, men gikk så over til å sitte i distriktsrådet i Magherafelt som uavhengig representant.

## Referanser
Autorisasjonssamtale

En **autorisasjonssamtale** gjennomføres som en del av en sikkerhetsklarering. Det er en formell samtale mellom autoriserende myndighet (de som anmoder om en klarering) og den som skal sikkerhetsklareres. Autorisasjonssamtalen vil kunne synliggjøre sårbarheter og trusler som ikke fremkommer av relevante registre ved gjennomføring av personkontroll.

## Prosess
Autorisasjonsansvarlig skal foreta en vurdering om han/hun har tillit til den som skal autoriseres. Under en autorisasjonssamtale undertegner man taushetserklæring. Taushetserklæringen skal undertegnes som bekreftelse på at den som skal autoriseres har satt seg inn i sikkerhetsbestemmelsene og for å bevisstgjøre taushetsplikten. 

Autorisasjonsansvarlig skal også kontrollere at opplysningene den som skal autoriseres gir, er tilstrekkelige og oppdaterte.

Dersom det fremkommer opplysninger som gjør at autoriserende myndighet ikke har tillit, vil saken bli innberettet for klareringsmyndigheten som vurderer saken og avgjør hvorvidt en person skal få autorisasjon eller ikke.

## Referanser
Ingvild

**Ingvild** er en form av kvinnenavnet Yngvild, som er en sammensetning av gudenavnet «Yngve» som kommer fra det norrøne ordet *ing* som betyr «stamfar» eller «stammor», og *hildr*, som betyr «strid».

## Utbredelse

|}

Ingvild var et populært navn på jentebarn i Norge på 1980- og 1990-tallet.

## Kjente personer med navnet
* Ingvild Bryn – programleder i NRK
* Ingvild Burkey – norsk forfatter
* Ingvild Engesland – norsk langrennsløper
* Ingvild Vaggen Malvik – norsk politiker
* Ingvill Måkestad Bovim – Løper
* Ingvild Snildal – norsk svømmer
* Ingvild Flugstad Østberg – norsk langrennsløper
* Ingvild Tennfjord – vinskribent
* Ingvild H. Rishøi – norsk forfatter

## Referanser


## Eksterne lenker
*
Tokyo Warhearts

***Tokyo Warhearts*** er et konsertalbum fra det finske power metal-bandet Children of Bodom.

## Sporliste
#«Intro» (1:25)
#«Silent Night, Bodom Night» (3:23)
#«Lake Bodom» (4:08)
#«Warheart» (4:07)
#«Bed of Razors» (4:35)
#«War of Razors» (2:10)
#«Deadnight Warrior» (3:32)
#«Hatebreeder» (4:30)
#«Touch Like Angel of Death» (5:53)
#«Downfall» (4:47)
#«Towards Dead End» (6:10)

## Personell
* Alexi Laiho – Vokal og gitar
* Alexander Kuoppala – Gitar
* Janne Viljami Wirman – Keyboard
* Henkka Seppälä – Bass
* Jaska Raatikainen – Trommer

## Eksterne lenker
*
Kieran Nugent

**Kieran Nugent** (1958–2000) var et nordirsk medlem av Den provisoriske IRA (PIRA), og er kjent for å ha startet pleddprotesten i Maze fengsel, en protest som ledet opp til sultestreiken i Nord-Irland 1981. 

Femten år gammel ble Nugent alvorlig såret da han ble skutt av lojalister. En venn av ham som stod ved siden av ble drept. Han sluttet seg til PIRA, og ble arrestert i 1976. 

Etter ni måneder i varetekt i Crumlin Road fengsel ble han dømt til tre års fengsel og overført til Maze. Han nektet der å bære fengselsuniform, og sa at fengselsbetjentene måtte «spikre den past til ryggen [hans]» for å få den på ham. Flere andre tok etter hans protest, som fikk tilnavnet pleddprotesten fordi noen av fangene lagde seg klær av pleddene de hadde i sine celler. 

Den 4. mai 2000 døde Nugent av et hjerteinfarkt. Han etterlot seg to barn.

## Referanser
Jack Ryan jr.

**Jack Ryan jr.** er sønn av Jack Ryan, som er hovedperson i de fleste av Tom Clancys bøker. Den yngre Jack Ryan gjorde sin første opptreden i den andre Jack Ryan-boken, Patriot Games.

Ryan Jr. har i boken Tigerens tann (fra 2003) blitt en voksen mann på 24-25 år. Dette var hans første opptreden som voksen, og mer av fokuset blir flyttet over til ham. I tidligere bøker har vi fulgt ham som et "sidekick" fra han var nyfødt, og gradvis opp gjennom ungdomsårene. Akkurat som sin far, har Ryan Jr. en skarp evne til analyse og gode instinkter.
Aboriginhonningeter

**Aboriginhonningeter** (*Manorina flavigula*) er en fugl i gruppen *[[Manorina]]* i familien honningetere og er endemisk til Australia.

## Underarter
Det er beskrevet fem underarter av aboriginhonningeter:
* *Manorina flavigula lutea* (Gould, 1840)
* *Manorina flavigula melanotis* (F. E. Wilson, 1911)
* *Manorina flavigula melvillensis* (Mathews, 1912)
* *Manorina flavigula obscura* (Gould, 1841)
* *Manorina flavigula wayensis* (Mathews, 1912)

## Referanser


## Eksterne lenker
* 
* Avibase: ''Manorina flavigula''. Besøkt 02. mai 2013.
ATP

**ATP** kan vise til:

* Adenosintrifosfat, nukleotid for intracellulær energioverføring
* Association of Tennis Professionals, organisasjon for mannlige tennisspillere
* Avdeling for tidlig psykose ved Sandviken sykehus
Bladhøns

* dvergbladhøne
* afrikabladhøne
* madagaskarbladhøne
* kambladhøne
* fasanbladhøne
* bronsebladhøne
* gulpannebladhøne
* rødflikbladhøne

**Bladhøns** (Jacanidae) er en familie av vade-, måke- og alkefugler.

## Arter
* *Microparra*
** Dvergbladhøne, *Microparra capensis*
* *Actophilornis*
** Afrikabladhøne, *Actophilornis africana*
** Madagaskarbladhøne, *Actophilornis albinucha*
* *Irediparra*
** Kambladhøne, *Irediparra gallinacea*
* *Hydrophasianus*
** Fasanbladhøne, *Hydrophasianus chirurgus*
* *Metopidius*
** Bronsebladhøne, *Metopidius indicus*
* *[[Jacana]]*
** Gulpannebladhøne, *Jacana spinosa*
** Rødflikbladhøne, *Jacana jacana*

## Eksterne lenker
*
Fifty-Fifty (film fra 1982)

***Fifty-Fifty*** er en norsk drama og ungdomsfilm fra 1982 regissert og skrevet av Oddvar Bull Tuhus. Filmen handler om en gruppe tenåringer som danner et band. Etter avsluttet skolegang legger de ut på turné, men vilkårene for å oppnå suksess viser seg å være tøffe. Filmen er produsert av samme mannskap som filmen *[[1958 (film)|1958]]* og regnes av enkelte som en slags oppfølger til denne. Disse to, samt *[[Hockeyfeber]]*, regnes som Tuhus' trilogi om østkantungdom på vei mot voksenlivet.

Filmen fikk hard medfart av kritikerne, men ble en moderat publikumssuksess.

Den har undertittelen "Verdens streiteste deal".

## Handling
En gjeng ungdommer drømmer om friheten de får når de blir voksne. Når de omsider er ferdig med skolen, oppdager de at friheten uteblir. Dermed blåser de liv i drømmen om å starte et band for så å legge ut på landeveien. I en nyervervet buss reiser de på turné, men vilkårene er tøffe. Med på turneen følger nemlig vokalisten Unni Liv, som raskt stjeler showet. De blir i tillegg utnyttet av den kyniske manageren. På vei mot toppen er det vanskelig å hoppe av. Det bygger opp til konflikt når det viser seg at de ulike medlemmene av bandet har helt forskjellige hensikter og mål med det de holder på med.

## Om filmen

### Anmelderne
Filmen fikk lunken mottakelse av kritikerne. ''Aftenpostens'' anmelder slaktet den og beskrev den som en likegyldig film med dårlige skuespillerprestasjoner. *[[VG]]* gav den terningkast tre.

### Publikum
Den ble en moderat publikumssuksess.

## Rolleliste

## Referanser


## Eksterne lenker
*
Adenosintrifosfat

**Adenosin-5'-trifosfat** (**ATP**, etter det engelske navnet *Adenosine triphosphate*) er et multifunksjonelt nukleotid som brukes i celler som et koenzym. ATP blir ofte kalt «molekylær valutaenhet» for intracellulær energioverføring. ATP frakter kjemisk energi i cellene for metabolismen. ATP dannes under fotofosforylering og cellulær respirasjon, og brukes av enzymer og strukturelle proteiner i mange cellulære prosesser, herunder biosyntetiske reaksjoner, motilitet og celledeling. Ett ATP-molekyl inneholder tre fosfatgrupper, og det blir produsert fra uorganisk fosfat og adenosindifosfat (ADP) eller adenosinmonofosfat (AMP) ved hjelp av enzymet ATP-syntase. 

Metabolske prosesser som bruker ATP som en energikilde omdanner det tilbake til dets forløpere. ATP er derfor i kontinuerlig resirkulasjon i levende organismer. Menneskekroppen inneholder i gjennomsnitt 250 gram ATP. 

ATP blir brukt som et substrat i signaltransduksjonsveiene av kinaser som fosforylerer proteiner og lipider, samt av adenylat syklase, som bruker ATP til å produsere det sekundære budbringermolekylet syklisk AMP. Forholdet mellom ATP og AMP brukes av en celle til å oppfatte hvor mye energi som er tilgjengelig og kontrollere de metabolske veiene som produserer og forbruker ATP etter behov. I tillegg til sin rolle i energimetabolismen og signalisering, blir også ATP inkorporert i nukleinsyrer av polymeraser under DNA-replikasjon -og transkripsjon. 

Strukturelt sett består dette molekylet av en purinbase (adenin) festet til et 1'-karbonatom i et pentosesukker (ribose). Tre fosfatgrupper er festet på 5'-karbonatomet i pentosesukkeret. Det er påhekting og avhekting av disse fosfatgruppene som hele tiden står for interkonvertering av ATP, ADP og AMP. Når ATP brukes i DNA-syntese, blir monosakkaridet ribose først omdannet til deoksyribose av ribonukleotid reduktase.

ATP ble oppdaget av Karl Lohmann i 1929, men dets korrekte struktur ble ikke bestemt før noen år senere. Det ble i 1941 foreslått av Fritz Albert Lipmann at ATP var det viktigste energioverføringsmolekylet i cellen. ATP ble kunstig syntetisert for første gang av Alexander Todd i 1948.

## Referanser


## Eksterne lenker
* 
*  Oppføring på PubChem
*  Oppføring på KEGG
*  Adenosintrifosfat på HyperPhysics
*  ATP: The Perfect Energy Currency for the Cell
David Ashworth

**David Ashworth** (født 2. juni 1868, død 23. mars 1947) var en irsk fotballtrener som er mest kjent for å ha trent Liverpool FC og Oldham Athletic FC.

Han startet som trener for Oldham i 1906 der hadde han åtte suksessrike år før han gikk til Stockport County FC i 1914. Han var  trener for dem under første verdenskrig.

I 1920 tok han over som manager i Liverpool FC, der han ledet klubben til en fjerdeplass i serien, åtte poeng bak mesterne Burnley FC den første sesongen. Den andre sesongen hans vant de den øverste divisjonen for første gang på 16 år. Sesongen 1922/23 toppet han tabellen med Liverpool, men gikk til nedrykningstruede Oldham i februar, Liverpool vant bare en av de syv siste kampene da, men de vant likevel serien med seks poeng. Oldham rykket ned, han var der bare et år før han tok over Manchester City FC, men han dro derfra i 1925 når de kjempet om å ikke rykke ned. Han prøvde seg som manager i Walsall FC mellom 1926 og 1927.

Han døde i 1947 i en alder av 79 år.

## Meritter
;Liverpool FC
* 1921-22 Ligaen i England

## Referanser


## Eksterne lenker
* 
*  lfchistory.net om Ashworth
Voilock

En **voilock** er en type salteppe til hest som er formet som salen, i motsetning til en shabrack, som er firkantet. Voilocken finnes i mange varianter, både til dressursal, sprangsal og allroundsaler. En voilock gjør at salen ligger bedre på plass, og suger opp svette fra hestens rygg og hindrer dermed at selve salen blir gjennombløt, noe som kan skade læret. En voilock finnes i alle mulige farger og stofftyper med ulik søm og sying.
Piotr Fijas

**Piotr Fijas** (født 1958) er en tidligere polsk skihopper. Han deltok internasjonalt (verdenscupen og hoppuka) mellom 1978/79 og 1987/88.

Fijas tok til sammen 3 seire i renn i verdenscupen. Hans beste sesong sammenlagt i verdenscupen var 1984/85, da han ble nr. 14. Han deltok i tre OL (1980, 1984 og 1988), med 7.-plass i normalbakken i Sarajevo i 1984 som beste plassering.

Hans store styrke var som skiflyger. Han tok bronse i VM i skiflyging i Planica i 1979, og i 1987 satte han verdensrekord i Planica med 194 meter. Den verdensrekorden sto i 7 år, og er det lengste skihoppet som er gjort med parallelle ski, altså uten V-stil. Han satte også bakkerekord i skiflygingsbakken i Vikersund i 1986, med 163 meter.

Piotr Fijas la opp som skihopper etter OL i Calgary i 1988. Han er i dag en av trenerne på det polske hopp-landslaget.

## Referanser


## Eksterne lenker
*
Skaberakk

Et **skaberakk** er et stort, ofte heraldisk utsmykket hestedekken båret av hester utrustet til strid eller ridderturneringer i middelalderen. Et mindre skaberakk ble fra 1600-tallet lagt under sadelen til kavalerihester, særlig av husarer. Ordet er lånt fra tysk *Schabracke*, som kommer fra fra tyrkisk *çaprak* («saldekke») gjennom ungarsk *csábrák *.

På engelsk kalles middelalderens store skaberakk *caparison* etter fransk *caparaçon* og spansk *caparazón*, mens skaberakker brukt i nyere tid på hester for kavaleri- og husarregimenter kalles *shabrack* eller *shabraque*. 

I nyere tid er ordet **shabrack**, lånt fra engelsk eller svensk, tatt i bruk innenfor hestesporten om et mindre sadelunderlag som skal beskytte hesten mot gnagsår og sadelen mot hestens svette. Dette er firkantet, i motsetning til en voilock, som er formet etter salen. Shabracker finnes i alle mulige stofftyper og farger, med ulike sømmer og stopping. Shabracker finnes til både sprang-, dressur- og allroundsaler.

## Galleri

Fil:Kong Haakon V Magnusson PI XII 2.jpg|Kong Håkon Vs segl fra ca. 1300, på hest med skaberakk 
Fil:Codex Manesse 166v Walther von Metze.jpg|Ridder Walther von Metze på hest med heraldisk skaberakk, tidlig 1300-tall
Fil:Ribadavia medieval cabalo cabaleiro.jpg|Blått skaberakk på en hest brukt i en ridderturnering i Spania
Fil:English saddle.jpg|Hvit shabrack under en engelsk sal


## Referanser


## Eksterne lenker
* 
*
Rabiesvirus

**Rabiesvirus** er et rhabdovirus som tilhører slekten *[[Lyssavirus]]*. Viruset forårsaker rabies, også kjent som hundegalskap.

## Eksterne lenker
*
Afrikagapenebb

**Afrikagapenebb** (*Anastomus lamelligerus*) er en fugl i storkefamilien. Den er en rovfugl og lever av fisk og krypdyr.

## Inndeling
Inndelingen følger HBW Alive og er i henhold til Elliott (2018). Norske navn på arter følger Norsk navnekomité for fugl og er i henhold til Syvertsen *et al.* (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.

* Ciconiiformes, storkefugler
** Ciconiidae, storkefamilien
*** *[[Leptoptilos]]*
**** *[[marabustork|L. crumenifer]]*, marabustork
**** *[[storadjutant|L. dubius]]*, storadjutant
**** *[[småadjutant|L. javanicus]]*, småadjutant
*** *[[Mycteria]]*
**** *[[amerikastork|M. americana]]*, amerikastork
**** *[[gulnebbstork|M. ibis]]*, gulnebbstork
**** *[[beltestork|M. leucocephala]]*, beltestork
**** *[[malaystork|M. cinerea]]*, malaystork
*** *[[Anastomus]]*
**** *[[asiagapenebb|A. oscitans]]*, asiagapenebb
**** *[[afrikagapenebb|A. lamelligerus]]*, afrikagapenebb
***** *A. l. lamelligerus* (nominatformen), utbredt i Afrika sør for Sahara, bortsette fra i det mest sørlige Afrika
***** *A. l. madagascariensis*, utbredt på Madagaskar
*** *[[Ciconia]]*
**** *[[svartstork|C. nigra]]*, svartstork
**** *[[blåmaskestork|C. abdimii]]*, blåmaskestork
**** *[[Ciconia microscelis|C. microscelis]]*, (ikke navngitt, afrikaullhalsstork)
**** *[[ullhalsstork|C. episcopus]]*, ullhalsstork (asiaullhalsstork)
**** *[[svartkronestork|C. stormi]]*, svartkronestork
**** *[[maguaristork|C. maguari]]*, maguaristork
**** *[[stork|C. ciconia]]*, stork
**** *[[svartnebbstork|C. boyciana]]*, svartnebbstork
*** *[[Jabiru]]* (monotypisk)
**** *[[jabirustork|J. mycteria]]*, jabirustork
*** *[[Ephippiorhynchus]]*
**** *[[svarthalsstork|E. asiaticus]]*, svarthalsstork
**** *[[sadelnebbstork|E. senegalensis]]*, sadelnebbstork

## Referanser




## Eksterne lenker
*
Tom Ruud

**Tom Ruud** (født 1950) er en norsk næringslivsleder og sivilingeniør. 

Ruud er utdannet sivilingeniør fra Norges tekniske høgskole i 1974. Han har også deltatt på topplederprogram på Wharton i USA. 

Ruud startet sin karriere som salgskonsulent i IBM. Han har gjennom flere år opparbeidet erfaring fra styreverv og topplederstillinger i flere bransjer og i flere land. Han hatt lederstillinger i selskap som Umoe, Nordea, Kreditkassen, Aker Norcem og Kistefos. På slutten av 1990-tallet stod han sentralt i forhandlingene med Storebrand om Christiania-fusjonen (Kredittkassen). 

Han har i tillegg vært styreleder eller styremedlem i et stort antall børsnoterte og privateide selskaper, både i Norge og internasjonalt, deriblant Storebrand, Orkla og Total E&P.

## Familie
Han er sønn av Arthur Ruud som var formann i Norges Idrettsforbund og i Norges olympiske komité.

## Referanser
Afrikagrønndue

**Afrikagrønndue** er en art i gruppen duefugler.

## Utbredelse
Verdens naturvernunion lister pr. februar 2018 naturlig utbredelse av arten i: Angola, Benin, Botswana, Burkina Faso, Burundi, Elfenbenskysten, Ekvatorial-Guinea, Etiopia, Gabon, Gambia, Ghana, Guinea, Guinea-Bissau, Kamerun, Kenya, Den demokratiske republikken Kongo, Republikken Kongo, Liberia, Malawi, Mali, Mosambik, Namibia, Niger, Nigeria, Rwanda, São Tomé og Príncipe, Senegal, Den sentralafrikanske republikk, Sierra Leone, Sør-Sudan, Sudan, Tanzania, Togo, Tsjad, Uganda, Zambia og Zimbabwe.

## Referanser


## Eksterne lenker
*
Riccione

**Riccione** er en italiensk kommune i provinsen Rimini. Byen er en populære badeby langs Adriaterhavet i den historiske regionen Romagna. Per 2007 var 34 868 innbyggere her.

## Referanser


## Eksterne lenker
* 
* Riccione Turismo, turistinformasjon
Christiania Bank og Kreditkasse

**Christiania Bank og Kreditkasse** (også kjent som **Kreditkassen**) var et norsk bank- og finansselskap. 

## Navn
Banken ble grunnlagt som **Christiania Kreditkasse**, navnet ble endret til **Bank og Kreditkasse** i 1862. Selskapet ble på folkemunne omtalt som **Kreditkassen** og banken benyttet selv dette navnet i sin markedsføring i mange år, selv om det fulle navnet alltid var det offisielle. De senere år var også betegnelsen **K-bank** i bruk. Selskapet valgte å benytte navnet **Christiania Bank** i internasjonale sammenhenger.
### Oppnavn
Folkehumoren gjorde flere oppfinnsomme omskrivninger av bankens fulle navn i årenes løp, mest kjent er «Christiania Krek og Bandittkasse» og «Christiania Konk og Falittkasse».

## Historie
Banken ble etablert i 1848 av blant andre Fritz Heinrich Frølich, og var dermed Norges eldste forretningsbank. Banken holdt opprinnelig til i hjemmet til Frølich, som var banksjef de første 27 årene. Virksomheten ble flyttet til egne lokaler først i 1858. Bankens første filial ble åpnet 1897. Banken hadde etter hvert sitt hovedkontor i Karl Johans gate 15/Stortorget 6, senere også Stortorget 7 og 8.

Frem til 1950-tallet hadde banken kun filialer i Oslo, men oppkjøp av Elverum Kreditbank og Hamar Privatbank i 1957 medførte at Kreditkassen etablerte seg utenfor hovedstaden. Andre oppkjøp i årene som fulgte inkluderer Agder Bank i 1959, Andresens Bank i 1980, Vestfoldbanken i 1981 og Fiskernes Bank i 1983. Bankens første internasjonale kontor ble åpnet i Luxembourg i 1973, og banken etablerte etterhvert avdelinger i London, New York og Singapore. I 1958 ble Eilif Due, som hadde vært bankens administrerende direktør siden 1936, avløst av Sven Viig. Deretter var Tor Moursund administrerende direktør fra 1977 til 1990.

Kreditkassen led store tap på slutten av 1980-tallet og begynnelsen av 1990-tallet, som ledet frem til en alvorlig økonomisk krise i 1991. Kreditkassen var da teknisk konkurs, og staten gikk inn som eneeier. I 1995 solgte staten seg ned til en minimal aksjemajoritet på 51,1%. I 2000 fikk Nordea innvilget konsesjon av den norske regjeringen, noe som åpnet for oppkjøp av Kreditkassen. All bruk av navnene CBK, Kreditkassen og K-bank opphørte sommeren 2002, etter at alle bankfilialer og annet relatert hadde gått over til Nordeas navn og logo. Foruten Kreditkassen utgjøres Nordea i dag av de tidligere finske Merita, svenske Nordbanken og danske Unibank.

Tom Ruud ble konsernsjef i CBK i 1997. Etter fusjonsprosessen som innlemmet CBK i Nordea, satt han i Nordeas konsernledelse frem til utgangen av 2008, da han forlot banken.

## Referanser
Roy Lønhøiden

**Roy Lønhøiden** (født 4. mai 1964 i Kongsvinger) er en norsk komponist, tekstforfatter og artist fra Kongsvinger innenfor singer/songwriter-genren. Han utgjorde duoen Peyton Place sammen med Kristin Solli før han startet solokarrieren. Han lager musikk med norsk tekst og blir normalt plassert innenfor country-sjangeren. To av hans soloalbum er blitt nominert til Spellemannprisen i klassen country: *Sanger fra skogen* i 2006 og *Når dagen demrer blått* i 2008.

Sammen med Kristin Solli dannet han Peyton Place i 1994 og fikk kontrakt med Sony Music. 

Han er oppvokst ved Vingersjøen (Skinnarbøl og Lønhøiden) og bydelen Langeland i Kongsvinger. 

## Diskografi
### Soloalbum
* *[[Det ensomme landet]]* (2004), NorskAmerikaner NA611)
* *[[Manda' morra &ndash; 14 sanger av Stein Ove Berg]]* (2005, NorskAmerikaner)
* *[[Sanger fra skogen]]* (2006, NorskAmerikaner NA11)
* *[[Når dagen demrer blått]]* (2008, NorskAmerikaner NA004)
* *[[Tilbake i tid &ndash; De beste sangene]]* (2010, NorskAmerikaner)
* *[[Sanger fra veien]]* (2012, TB Hurricane Records RL05)
* *Du spør meg om Sannhet* (2015) (Grammofon GRAM1596)

### Andre album
* *Fattige var de som først fikk se* (2004, Via music VCD396) – med Veronica Akselsen
:Tekst og melodi til  tittelsporet *Fattige var de som først fikk se* er skrevet og komponert av Roy Lønhøiden. Roy deltar som sanger, arrangør og gitarist.
* *Kulseth & Lønhøiden Almenning* (1998, NorskAmerikaner NA 001) – sammen med Stein og Bjørn Kulseth
* *Peyton Place* (1994, Sony Music Entertainment/Columbia  COL 476 974 2) – med Peyton Place   

### Samlealbum
* *Norsk visesang i 50 år) (3CD) ([[2008]], McMusic/Universal MCCD152) Spor 18: «Det er mørkest like før det gryr»
* *Cowboy & Indianer Sessions Vol. 1* ([[2007]], NorskAmerikaner NA009) Spor 5: «Det snør på skogen»
* *Pay Me My Money Down – The Bluegrass Album* ([[2007]], McMusic/Universal- MCCD148) Spor 14: «Hvor er du»
* *That´s Hillbilly* ([[2005]], Piraya Music PIR 508) «En fin kveld å leve»
* *Huset – 13 år på nåde* ([[1995]], – A Rose for Emily Records- Floral 2205) «Blue Train» – sammen med Local Yokels 
* *Markens gang* ([[1998]], Radio Kongsvinger RKCD 001) «Harmonikk-Kal»
* *Dansbare Takras og andre lekkerbiskener* (2005, A Rose for Emily Records) «På drift»

=== Video (DVD-VHS) ===
* *Til jeg kan reise meg igjen* ([[2006]])
* *En fin kveld å leve* ([[2004]], NorskAmerikaner/Raymond Mosken)
* *Tell me I´m your choice* ([[1992]]) Odd Ragnar Lund produsent
* *Song for the roses* ([[1994]], Sony Music Entertainment/Columbia) med Peyton Place

=== Singler / EP ===
* *Veien til Savona* ([[2012]], TB Hurricane Records- RL04)
* *Vann og ved* ([[2008]], NorskAmerikaner- NAS 11)
* *Kjære vakre vene* (2004, NorskAmerikaner promo)
* *Song for the Roses* (EP) (1994, Sony Music promo) med Peyton Place
* *Fool for Love'' (1994, Sony Music promo) med Peyton Place

## Referanser
Programvarefeil

En **programvarefeil** (populært kalt **bug**, fra engelsk, eller **programlus**, **bugg** eller **bøgg** på norsk) er en tilstand eller feil i et dataprogram som trenger korreksjon. Disse feilene eller tilstandene gir et resultat eller oppførsel som enten ikke var tiltenkt eller som opprinnelig var ønsket, men som nå skal endres.

Når en bug opptrer som en programvarefeil er de syntaktisk korrekt, men medfører en kjøretidsfeil. Dette fører til at det som oftest ikke finnes verktøy som automatisk finner feilene, slik som ved syntaksfeil hvor feil påvises under kompilering av program.

Når en bug opptrer som en uønsket tilstand i et program vil det ofte finnes et tilsvarende endringsforslag. Under programvareutvikling blir gjerne endringsforslag sporet som om de var programvarefeil i feilrapporteringssystem slik som Bugzilla og Jira, mens de i større driftsmiljøer blir sporet som endringsforslag i egne configuration management databases (CMDB).

Det var en bug som var skyld i at Ariane 5s flight 501 ble mislykket. I dette tilfellet medførte en kjøretidsfeil en feiltilstand på grunn av en *integer overflow* og en større feilrapport ble lagd og sendt over en intern databuss. Det igjen gjorde at andre viktige data ikke ble overført og raketten kom ut av kontroll. Som resultat av det ble rakettens selvødeleggelsessystem utløst. Feilen er kjent som en av historiens dyreste programvarefeil.

## Etymology

Det engelske ordet «bug» kommer fra den elektriske datamaskinens barndom, da lyset fra radiorørene som drev maskinene tiltrakk seg insekter («bugs») som kunne kortslutte kretser i maskinen og måtte fjernes manuelt.

## Se også
* Avlusing

## Referanser
Mari Blekastad

**Mari Blekastad** (født 11. februar 1970) er en norsk kunstner som særlig maler dyremotiver. Hun er utdannet fra Strykejernet kunstskole i Oslo. Hennes mor er smykkekunstner, og hennes farfar er maleren Hallvard Blekastad.

## Utstillinger
* Galleri Riddervold, Gausdal, august 2006
* Galleri Gamle Hellesund, Kristiansand, juli 2006 
* Galleri Albin Upp, Oslo juni 2006, kollektivutstilling
* Gjøvik Kunstgalleri, Gjøvik mars 2006, Kvinner i Oppland
* Aktuell Kunst, Høvik februar 2006, separatutstilling
* Wadahl Høgfjellshotell, Haustfargefest september 2005, kollektivutstilling
* Gjøvik Kunstgalleri, Gjøvik juni/juli 2005, Mjøskunst
* Galleri Dreyer, Lillehammer mai 2005, separatutstilling
* Kunstauksjon, Lillehammer mai 2005, Kulturhuset Banken
* Kunst for flomofre, januar 2005, Henie Onstad Kunstsenter
* Oslo Lion Club, Slemdal desember 2004
* Galleri Fjordheim, Biri desember 2004, juleutstilling
* Nittedal Kunstforening, Nittedal desember 2004/2005, Juleutstillingen
* Galleri Brenneriet, Oslo desember 2004, separatutstilling
* Galleri Riddervold, Gausdal mai 2004, separatutstilling
* Galleri Brenneriet, Oslo april 2004, separatutstilling
* Galleri 2B, Lillehammer mars 2003, kollektivutstilling
* Øyer bibliotek, Øyer desember 2002, kollektivutstilling

## Innkjøpt av
* Øyer kommune 
* Gausdal kommune
* Barmsenteret, Hamar
* Mattilsynet, Hamar 

## Representert ved
* Galleri Hervold, Hamar
* Galleri Dreyer, Lillehammer
* Gjøvik Kunstgalleri, Gøvik
* Galleri Albin Upp, Oslo
* Aktuell Kunst, Høvik
* Galleri DOBAG, Kristiansund
* Ålesunds Kunstforening, Ålesund
* Haugesund Billedgalleri, Haugesund
* Galleri Jæren, Bryne
* Det Gule Galleri, Stavern

## Referanser


## Eksterne lenker
* «Om Mari Blekastad», liste over utstillinger hos *Cargocollective*
Trolling

**Trolling** har flere betydninger:

* Dorging med flere fiskestenger samtidig
* Den prosessen et internett-troll bruker''
* En treningsform, en variant av freerunning som skjer i skogen, helst på nattetid
Scrabble

**Scrabble** er et spill hvor deltagerne skal lage ord ut av bokstavene de får utdelt. Spillet er utgitt av Mattel i Norge.

Hver spiller trekker 7 bokstaver og skal hele tiden ha 7 bokstaver til disposisjon. Den norske utgaven av spillet inneholder følgende 98 bokstavbrikker:

Ax7, Bx3, Cx1, Dx5, Ex9, Fx4, Gx4, Hx3, Ix5, Jx2, Kx4, Lx5, Mx3, Nx6, Ox4, Px2, Rx6, Sx6, Tx6, Ux3, Vx3, Wx1, Yx1, Æx1, Øx2, Åx2 

Bokstavene Q, X og Z er ikke med i den norske utgaven. 

I spillet er det også to blanke brikker som kan brukes som hvilken som helst annen bokstav. I spillet er det forskjellige felter det er gunstig å lande på, som for eksempel «tredobbelt ordpoeng», «dobbelt bokstavpoeng» og «tredobbelt bokstavpoeng». 

En internettversjon av Scrabble, Ordspill.no, ble lansert av Aftenposten i 2008. Det Scrabble-lignende spillet Wordfeud for nettbrett og mobiltelefon ble veldig populært i 2011.

## Turneringer og mesterskap
Det arrangeres turneringer og nasjonale og internasjonale mesterskap i Scrabble. I 2008 arrangerte Aftenposten et norgesmesterskap der fire spillere ble plukket ut til finale i Oslo etter kvalifisering på Aftenpostens eget nettsted Ordspill.no. Turneringen ble vunnet av Matias Holte.

Norsk Scrabbleforbund ble stiftet 12. februar 2010 og arrangerer NM individuelt, NM for lag og andre turneringer.

### NM i Scrabble individuelt

## Referanser
Berit Kjøll

**Berit Kjøll** (født 1955) er en norsk næringslivs- og organisasjonsleder. Hun var president i Norges idrettsforbund og olympiske og paralympiske komité fra 2019 til 2023. Hun har også hatt lederstillinger i selskaper som Huawei, Telenor og Tusenfryd, samt vært styreleder i Den Norske Turistforening.

## Liv og virke
Kjøll er født på en gård i Horten kommune i Vestfold, men flyttet til Asker da hun var åtte.

Hun er utdannet høgskolekandidat i reiseliv fra Oppland distriktshøgskole og markedsøkonom fra Norges Markedshøyskole. Hun har videreutdanning innen ledelse (Advanced Management Program) fra INSEAD og Harvard Business School.

Kjøll har hatt flere lederstillinger, deriblant direktør i Kilroy Travels, Tusenfryd, Flytoget, Steen & Strøm, divisjonsdirektør i Telenor og direktør for det kinesiske teleselskapet Huawei i Norge (2011 til 2019). I 2019 ble hun på idrettstinget valgt som president i Norges idrettsforbund. Det ble to valgomganger. I første valgomgang fikk sittende president Tom Tvedt 14%, Berit Kjøll 40 % og Svein Mollekleiv 44 % av stemmene. I andre valgomgang fikk Kjøll 50,6 % av stemmene, som var to stemmer mer enn Mollekleiv. Kjøll stilte til gjenvalg i 2023 og tapte for Zaineb Al-Samarai, 29 mot 138 stemmer.

Hun har hatt styreverv i blant annet DNB, SAS, Hurtigruten og Oslo universitetssykehus. Som statens representant i Aker Holding-styret hadde hun en sentral rolle i kontroversen rundt salget av fire selskaper fra Kjell Inge Røkke-kontrollerte Aker ASA til Aker Solutions i 2009. I 2009 kunngjorde hun at hun ønsket å trekke seg fra styrevervet, og ble erstattet av Else Bugge Fougner. Hun var styreleder i Den Norske Turistforening fra 2012 til 2018, og har siden 2017 vært styreleder i SJ Norge, et datterselskap av det svenske togselskapet SJ.

## Referanser


## Eksterne lenker
* 
*
Hopsfossen kraftverk

**Hopsfossen kraftverk** er et vannkraftverk i Bergen kommune i Vestland.

Kraftverket  utnytter fallet i Hopsfossen mellom Hopsvannet og Nordåsvannet i Nesttunvassdraget. Grimevannet og Myrdalsvannet ble benyttet som reguleringsmagasiner.

Installert effekt er 220 kW. Årsproduksjon er 0,4 GWh.

Nesttunvassdraget er flomutsatt og det pågår diskusjon rundt reguleringsregimet for vassdraget.

Kraftverket har historie tilbake til 1879 da firmaet J & C Petersen grunnla en trikotasjefabrikk ved fossen. På samme tomt ble senere Petersen & Dekke A/S, (Pedek) fabrikker startet. Denne trikotasjefabrikken var en tid blant Norges største.

Eier Hopsfossen AS, tidligere eid av K. Lien

## Referanser


## Kilder
* 
* NVE vannkraftdatabase
* Industriminnekart 

## Se også
* Nesttun
* Stend kraftverk
Liste over fylker i Rhode Island

Den amerikanske delstaten Rhode Island består av fem fylker. Det er bare Delaware med tre som har færre fylker av USAs 50 delstater.  

## Referanser
Grafiske filformater

**Grafiske filformater** viser til flere dataformater som inneholder et bilde. Bilder er enten representert med rastergrafikk eller vektorgrafikk.

## Generelt
Eier av formatet og tilknyttet informasjon.

## Referanser
Abbas Kiarostami

**Abbas Kiarostami** (persisk: عباس کیارستمی) (født 22. juni 1940 i Teheran, død 4. juli 2016 i Paris) var en filmregissør fra Iran.

## Filmer
I 1970 organiserte Kiarostami *Kanun*, filmavdelinga ved Instituttet for intellektuell utvikling av barn og unge voksne, i Teheran. Han begynte med å lage ikke-kommersiell undervisningsfilm og dokumentarfilmer om pedagogikk. Etterhvert laga han også helaftens spillefilmer. De fleste beholdt et slags dokumentarisk eller halvdokumentarisk preg. En retrospektiv visning av de fleste av filmene hans var sentral under festivalen Film fra sør i Oslo høsten 2006. Han fikk også festivalens første ærespris.

## Filmografi som regissør (utvalg)

* *[[Hvor er min venns hus?]]* (1987)
* *[[Close-Up (film)|Close-Up]]* (1990)
* *Livet går videre* (1992)
* *Under oliventrea* (1994)
* *Lumière og kompani* (1995)
* *[[Smaken av kirsebær]]* (1997)
* *[[Vinden vil bære oss]]* (1999)
* *ABC Africa* (2001)
* *Shirin* (2009)
* *Møte i Toscana* (2010)
* *Like Someone in Love* (2012)
## Referanser


## Eksterne lenker
* 
* Presentasjon av Abbas Kiarostami ved Film fra sør 2006
Ingøya

**Ingøya** eller **Ingøy** (nordsamisk: *Fávle-Iččát*, kvensk: *Inga*) er en øy i Måsøy kommune i Finnmark. Ingøya ligger nordøst for Hammerfest. Øya har om lag 20 innbyggere, de fleste i bygda Inga på nordsida av øya. Ingøy har hurtigbåtforbindelse til Havøysund, Rolvsøya og Hammerfest.

Inga er anløpssted for hurtigbåten og havn for kystfiskeflåten.1. mai 2017 ble fiskebruket på Inga lagt ned av eierne Fjordlaks.

I bygda Vikran sørvest på øya er det helårs bosetting og en artist residency.

På øya står den 362 meter høye radiomasta Ingøy kringkaster, som i perioden 2000 til 2019 sendte NRKs radiosendinger til havområdene nord for Finnmark. Radiomasta ble satt opp i 2000, og er Skandinavias høyeste byggverk.

Nord for Ingøy ligger Fruholmen fyr, som er verdens nordligste fyrstasjon.

## Historie
I 1530 bodde det om lag 360 mennesker på Ingøy. 300 var bosatt på Inga, 60 på Gåsnes. Det var også fiskevær på Ingøya med sjøsamiske bosettere, og danske embedsmenn var også representert.

Mot slutten av 1500-tallet var hollandske hvalfangere stasjonert i Mafjorden. Rundt 1615 deltok også britiske skip i hvalfangsten med Ingøy som base. Disse fangstet for Det moskovittiske kompani. På slutten av 1800-tallet og begynnelsen av 1900-tallet etablerte norske hvalfangstselskaper et anlegg i Mafjorden.

Ingøya var et viktig handelssted rundt 1800, og blant faktorene på stedet var Edvard Eilert Christie.

Da Måsøy ble etablert som egen kommune i 1839, ble Ingøya kommunesenter. Stedet hadde rådhus, bank, tre butikker, posthus, flere skoler og 12 fiskebruk.

6. juni 1940 ble Ingøy kringkaster bombet av et Focke-Wulf Fw 200 bombefly. To ansatte ved stasjonen omkom i angrepet. Tyskerne bygde deretter opp stasjonen for militære formål. Den 22. august 1944 angrep engelske fly av typen Grumman F6F Hellcat stasjonen og skjøt den i brann.

## Referanser


## Eksterne lenker
* Informasjonsside om Ingøy - Bilder, historie
* Måsøy kommune: Ingøy
* Finnmark Dagblad: Ingøy i Samisk utviklingsfond
* museumsnett.no – Fiskevær på Ingøy
* museumsnett.no – Sankt Elms ild på Ingøy
* Ingøy Grendelag på Facebook
* NRK: Flyangrep på Ingøy radio
* NRK: Håpet er ute for Ingøybruket